Η **Αμάντα Μισέλ Σέιφριντ** (αγγλικά: *Amanda Michelle Seyfried*, 3 Δεκεμβρίου 1985) είναι Αμερικανίδα ηθοποιός, τραγουδίστρια-στιχουργός, ενώ ως παιδί ασχολήθηκε με το μόντελινγκ.

Ξεκίνησε την καριέρα της ως μοντέλο σε ηλικία 11 ετών και σε ηλικία 15 ετών ξεκίνησε την καριέρα της ως ηθοποιός με σποραδικές εμφανίσεις στις σειρές *As the World Turns* και *All My Children*.

Το 2004, η Σέιφριντ έκανε το κινηματογραφικό της ντεμπούτο στην ταινία *Τα Κακά Κορίτσια (Mean Girls)*. Στη συνέχεια, είχε υποστηρικτικούς ρόλους σε ανεξάρτητες ταινίες όπως οι: *Εννέα Ζωές (Nine Lives)* το 2005 και *Μοιραία Απαγωγή (Alpha Dog)* το 2006. Επίσης, έκανε σποραδικές εμφανίσεις σε επεισόδια της τηλεοπτικής σειράς *Veronica Mars* (2004–2006). Μεταξύ του 2006 και 2011, εμφανιζόταν στη σειρά *Big Love*. Μετά από αυτό, η Σέιφριντ συμπρωταγωνίστησε στο μιούζικαλ *Mamma Mia!* του 2008 σε ένα ρόλο που την ανέδειξε ως ηθοποιό και την έκανε ευρύτερα γνωστή. Έχει πρωταγωνιστήσει σε πολλές ταινίες συμπεριλαμβανομένου τις: *Το Σώμα που Σκοτώνει (Jennifer's Body)* και *Υποψία (Chloe)* το 2009, *Αγαπημένε μου Τζον (Dear John)* και *Γράμματα στην Ιουλιέτα (Letters to Juliet)* το 2010 και *Η Κοκκινοσκουφίτσα (Red Riding Hood)* και *In Time* το 2011.

Το 2012, υποδύθηκε την Κοζέτ (Cosette) στην κινηματογραφική προσαρμογή του μιούζικαλ *Οι Άθλιοι (Les Miserables)* και θα υποδυθεί τη Λίντα Λόβλες στη βιογραφία *Lovelace*.

Πρώτα χρόνια
------------

Η Σάιφρεντ γεννήθηκε στο Άλενταουν της Πενσυλβάνια στις ΗΠΑ στις 3 Δεκεμβρίου 1985. Η μητέρα της, Ανν (του γένους Σάντερ), είναι εργοθεραπεύτρια και ο πατέρας της, Τζακ, είναι φαρμακοποιός. Έχει Γερμανική καταγωγή. Η Σέιφριντ αποφοίτησε από το δημόσιο Λύκειο Γουίλιαμ Άλλεν του Άλενταουν το 2003. Έχει μια μεγαλύτερη αδελφή, την Τζένιφερ Σάιφρεντ, η οποία είναι μουσικός στο ροκ συγκρότημα της Φιλαδέλφεια, Love City.

Καριέρα
-------

### Πρώτα βήματα (1995–2005)

Ήμουν κοκαλιάρα από τη φύση μου και φορούσα σιδεράκια, οπότε δεν ήμουν ένα χαριτωμένο μοντέλο. Ποτέ δεν ένιωσα όμορφη αλλά ήταν διασκεδαστικό και πήρα και μια επιταγή με την οποία μπορούσα να αγοράσω γλυκά.
Η Σάιφρεντ για την καριέρα της στο μόντελινγκ

Τον καιρό που η Σάιφρεντ ήταν μοντέλο, εμφανίστηκε σε έντυπες διαφημίσεις για εταιρίες ρουχισμού συμπεριλαμβανομένου την Limited Too μαζί με την Λέιτον Μέστερ. Σταμάτησε το μόντελιγκ όταν ήταν δεκαεφτά ετών. Η Σάιφρεντ ένα μαθήματα φωνητικής, μελέτησε όπερα και έκανε μαθήματα με ένα εκπαιδευτή του Μπρόντγουεϊ ενώ ήταν ακόμη έφηβη. Ξεκίνησε την καριέρα της στην υποκριτική με λίγες εμφανίσεις στην καθημερινή δραματική τηλεοπτική σειρά *Guiding Light*, όπου όμως δεν αναφερόταν το όνομά της στους τίτλους τέλους. Από το 2000 έως το 2001, υποδύθηκε την Λούσυ Μοντγκόμερυ στην τηλεοπτική σειρά *As the World Turns*, έχοντας σποραδικές εμφανίσεις. ενώ από το 2002 έως το 2003, υποδύθηκε την Τζόνι Στάφορντ στην τηλεοπτική σειρά *All My Children* του καναλιού ABC , έχοντας πάλι σποραδικές εμφανίσεις.

Το 2003, η Σάιφρεντ πέρασε από οντισιόν για να παίξει το ρόλο της Ρετζίνα Τζορτζ στην ταινία *Τα Κακά Κορίτσια (Mean Girls)*. Ο ρόλος τελικά πήγε στην Ρέιτσελ ΜακΆνταμς. Αν και αρχικά θεωρήθηκε ότι θα ήταν κατάλληλη για τον πρωταγωνιστικό ρόλο της Κέιντι Χέρον, τον οποίο τελικά ανέλαβε η Λίντσεϊ Λόχαν, οι παραγωγοί της ταινίας αποφάσισαν ότι η Σάιφρεντ θα έπρεπε να υποδυθεί την Κάρεν Σμιθ, την "Πλαστική" φίλη της Ρετζίνα. Η ταινία αποτέλεσε εισπρακτική επιτυχία, έχοντας έσοδα άνω των 129 εκατομμυρίων δολαρίων παγκοσμίως. Η ερμηνεία της Σάιφρεντ στην ταινία, της χάρισε, μαζί με τις Λόχαν, Λέισι Τσάμπερτ και ΜακΆνταμς, ένα Βραβείο MTV Movie στην κατηγορία "Καλύτερη Ομάδα στην οθόνη". Η Σάιφρεντ πέρασε από οντισιόν για να παίξει τη βασική χαρακτήρα στην τηλεοπτική σειρά του καναλιού UPN *Veronica Mars*. Ο ρόλος τελικά πήγε στην Κρίστεν Μπελ και η Σάιφρεντ υποδύθηκε τη δολοφονημένη καλύτερη φίλη της πρωταγωνίστριας, τη Λίλυ Κέιν. Ο χαρακτήρας της εμφανιζόταν μόνο σε φλάσμπακ. Ο δημιουργός της σειράς, Ρομπ Τόμας, ένιωσε ότι η ερμηνείας της Σάιφρεντ ως Λίλυ Κέιν ήταν τόσο εξαιρετική ώστε τη χρησιμοποίησε περισσότερες φορές στη σειρά από ότι είχε αρχικά σχεδιάσει στον πρώτο κύκλο. Η Σάιφρεντ εμφανίστηκε σε δέκα επεισόδια από το 2004 έως το 2005.

Το 2005, η Σάιφρεντ υποδύθηκε τον πρωταγωνιστικό χαρακτήρα της Σαμάνθα, ένα ρόλο που γράφτηκε από τον σκηνοθέτη Ροντρίγκο Γκαρσία ειδικά για αυτήν, σε ένα από τα εννέα μέρη της ταινίας *Εννέα Ζωές (Nine Lives)*, που αποτελείται από εννέα ταινίες μικρού μήκους με διαφορετική πλοκή και ένα μεγάλο καστ ηθοποιων. Για την ερμηνεία της στην ταινία, η Σάιφρεντ, μαζί με τις άλλες γυναίκες πρωταγωνίστριες της ταινίας, κέρδισε το Βραβείο Καλύτερης Ηθοποιού από το Διεθνές Φεστιβάλ Κινηματογράφου Λοκάρνο. Την ίδια χρονιά υποδύθηκε την Μάους στην ανεξάρτητη ταινία, *American Gun*. Το 2006, η Σάιφρεντ εμφανίστηκε σε πέντε επεισόδια της τηλεοπτικής σειράς *Wildfire* ως Ρεμπέκα και είχε τον πρωταγωνιστικό ρόλο ως Κρίσι στην ταινία μικρού μήκους *Gypsies, Tramps & Thieves*, από τον σεναριογράφο-σκηνοθέτη Αντρέα Τζάνακας. Επίσης, είχε ένα μικρό ρόλο ως Τζούλι Μπέκλεϊ στην ταινία *Μοιραία Απαγωγή (Alpha Dog)*. Από το 2004 έως το 2006, η Σάιφρεντ έκανε πολλές γκεστ εμφανίσεις σε τηλεοπτικές σειρές συμπεριλαμβανομένου τις: *Ιατρικές Υποθέσεις (House, M.D.)*, *Justice*, *Νόμος και Τάξη: Ειδική Ομάδα (Law & Order: Special Victims Unit)*, *American Dad!* και *CSI: Λας Βέγκας (CSI: Crime Scene Investigation)*.

### Επιτυχία και αναγνώριση (2006–2011)

Η Σάιφρεντ στο κόκκινο χαλί το 2009
Η Σάιφρεντ αναδείχτηκε ως ηθοποιός με το ρόλο της στην κριτικά επιτυχημένη δραματική τηλεοπτική σειρά του καναλιού HBO, *Big Love*. Η σειρά επικεντρώνεται στην φανταστική φονταμενταλιστική οικογένεια Μορμόνων. Η Σάιφρεντ υποδύεται την Σάρα Χένρικσον, πρώτη κόρη των Μπιλ και Μπαρμπ, η οποία πασχίζει με την πολυγαμική πίστη της οικογένειάς της. Η σειρά έκανε πρεμιέρα στις Ηνωμένες Πολιτείες στις 12 Μαρτίου 2006. Το Δεκέμβριο του 2009, το κανάλι HBO επιβεβαίωσε ότι η Σάιφρεντ θα επέστρεφε για τον τέταρτο κύκλο της σειράς, αλλά θα ήταν ο τελευταίος της, καθώς η Σάιφρεντ επιθυμούσε να επικεντρωθεί στην κινηματογραφική της καριέρα.

Μετά το *Big Love* η Σάιφρεντ είχε έναν υποστηρικτικό ρόλο, ως Ζόι, στο δραματικό θρίλερ *Solstice* του 2008 και συμπρωταγωνίστησε μαζί με την Μέριλ Στριπ στην ομώνυμη κινηματογραφική προσαρμογή του θεατρικού μιούζικαλ του 1999 *Mamma Mia!*. Το *Mamma Mia!* αποτέλεσε τον πρώτο πρωταγωνιστικό ρόλο της Σάιφρεντ. Η ταινία ήταν η πέμπτη μεγαλύτερη εισπρακτική επιτυχία του 2008 και ως προς τον Μάρτιο του 2010 είναι η 49η μεγαλύτερη εισπρακτική επιτυχία όλων των εποχών. Η μουσική της ερμηνεία στο *Mamma Mia!* κυκλοφόρησε στο σάουντρακ της ταινίας, για το οποίο η ίδια ηχογράφησε πέντε τραγούδια. Ως μέρος της διαφημιστικής προώθησης της ταινίας και του σάουντράκ της, η Σάιφρεντ γύρισε ένα μουσικό βίντεο κλιπ του τραγουδιού των ABBA "Gimme! Gimme! Gimme! (A Man After Midnight)".

Τον Μάρτιο του 2008, η Σάιφρεντ συμπρωταγωνίστησε μαζί με την Μέγκαν Φοξ στο θρίλερ *Το Σώμα που Σκοτώνει (Jennifer's Body)*, όπου υποδυόταν την Ανίτα "Νίντι" Λεσνίκι, την καλύτερη φίλη της χαρακτήρος της Φοξ. Η ταινία, η οποία έκανε πρεμιέρα στο Διεθνές Φεστιβάλ Κινηματογράφου του Τορόντο του 2009 και κυκλοφόρησε στους κινηματογράφους στις 18 Σεπτεμβρίου 2009, έλαβε μεικτές κριτικές. Την ίδια χρονιά ανέλαβε έναν από τους πρωταγωνιστικούς ρόλους στην ανεξάρτητη κωμωδία-δράμα *Boogie Woogie*. Η ταινία αρχικά έκανε πρεμιέρα στις 26 Ιουνίου 2009 στο Διεθνές Φεστιβάλ Κινηματογράφου Εδιμβούργου, ενώ προβλήθηκε επίσημα στους κινηματογράφους των Ηνωμένων Πολιτειών στις 25 Απριλίου 2010. Στις 22 Φεβρουαρίου 2009, η Σάιφρεντ παρουσίασε ένα βραβείο στην 81η Τελετή Απονομής των Όσκαρ. Στις αρχές του Μαρτίου 2009, ο σκηνοθέτης Ζακ Σνάιντερ είχε δώσει τον πρωταγωνιστικό ρόλο της Μπέιμπι Ντολ στην ταινία *Sucker Punch* στη Σάιφρεντ, αλλά αυτή αναγκάστηκε να εγκαταλείψει την ταινία εξαιτίας των υποχρεώσεων της στη σειρά *Big Love*, που δεν τις επέτρεπαν να γυρίσει και τις δύο ταυτόχρονα.

Η Σάιφρεντ συμπρωταγωνίστησε πλάι στον Τσάνινγκ Τέιτουμ στην ταινία *Αγαπημένε μου Τζον (Dear John)*, την κινηματογραφική προσαρμογή του ομώνυμου μυθιστορήματος του συγγραφέα Νίκολας Σπαρκς. Η ταινία κυκλοφόρησε στις 5 Φεβρουαρίου 2010 και έλαβε κυρίως αρνητικές κριτικές. Η Σάιφρεντ έγραψε και ηχογράφησε το τραγούδι "Little House", το οποίο εμφανίζεται σε ένα από τα επίσημα σάουντρακ της ταινίας *Αγαπημένε μου Τζον (Dear John)*. Παρά τις κριτικές, η ταινία έγινε η πρώτη που κατάφερε να σπάσει την κυριαρχία της ταινίας Άβαταρ στο νούμερο ένα στο αμερικανικό box office και συγκέντρωσε συνολικά 80 εκατομμύρια δολάρια στις Ηνωμένες Πολιτείες και 115 εκατομμύρια δολάρια παγκοσμίως.

Η Σάιφρεντ συμπρωταγωνίστησε στο ερωτικό θρίλερ *Υποψία (Chloe)*, το οποίο κυκλοφόρησε από την εταιρία Sony Pictures Classics στις 26 Μαρτίου 2010, ενώ έκανε αρχικά πρεμιέρα στο Διεθνές Φεστιβάλ του Τορόντο το Σεπτέμβριο του 2009. Στην ταινία, η χαρακτήρας της Σάιφρεντ είναι μια συνοδός/πόρνη η οποία προσλαμβάνεται για να τεστάρει έναν σύζυγο, καθώς η σύζυγος του δεν πιστεύει ότι της είναι πιστός. Η ταινία αποτέλεσε εισπρακτική επιτυχία και έγινε η μεγαλύτερη εισπρακτικά επιτυχία του σκηνοθέτη Ατόμ Εγκογιάν. Η ερμηνεία της Σάιφρεντ έλαβε γενικά θετικές κριτικές και τη βοήθησε να αποκτήσει περισσότερες ευκαιρίες για πιο ενδιαφέροντες ρόλου.

Αργότερα το 2010, η Σάιφρεντ πρωταγωνίστησε στην ρομαντική κωμωδία *Γράμματα στην Ιουλιέτα (Letters to Juliet)*, η οποία είναι βασισμένη στο βιβλίο των Λιζ και Σιλ Φρίντμαν, έλαβε μικτές κριτικές αλλά ήταν επιτυχημένη εισπρακτικά έχοντας συνολικά έσοδα 80 εκατομμυρίων δολαρίων παγκοσμίως. Το 2010, ονομάστηκε και έλαβε ένα βραβείο ως η "Showest Breakthrough Female Star of The Year". Επίσης, κέρδισε το βραβείο "Scared-As-S\*\*T" για την ερμηνεία της στην ταινία *Το Σώμα που Σκοτώνει (Jennifer's Body)* και ήταν προτεινόμενη στην κατηγορία Καλύτερης Γυναικείες Ερμηνείας για την ταινία *Αγαπημένε μου Τζον (Dear John)* στα Βραβεία MTV Movie του 2010. Την ίδια χρονιά, συμπεριλήφθηκε στη λίστα του περιοδικού *Forbes* "Οι 17 Σταρς Που Πρέπει να Παρακολουθείς (The 17 Stars To Watch)", έλαβε 3 υποψηφιότητες στα Βραβεία Teen Choice στις κατηγορίες Καλύτερης Ηθοποιού σε Δράμα και Καλύτερης Χημείας μαζί με τον συμπρωταγωνιστή της στην ταινία *Αγαπημένε μου Τζον (Dear John)*, Τσάνινγκ Τέιτουμ. Επιπλέον, η Σάιφρεντ ήταν υποψήφια για το βραβείο Καλύτερης Ηθοποιού σε Ρομαντική Κωμωδία για την ερμηνεία της στην ταινία *Γράμματα στην Ιουλιέτα (Letters to Juliet)*.

Στα τέλη του Ιανουαρίου 2009, έγινε γνωστό ότι θα εμφανιστεί στην κινηματογραφική προσαρμογή του κωμικού θεατρικού έργου του Όσκαρ Ουάιλντ, *A Woman of No Importance*. Η ταινία ήταν προγραμματισμένη να κυκλοφορήσει το 2011. Το 2010, όμως, η παραγωγή της ταινίας ακυρώθηκε λόγω έλλειψης χρηματοδότησης. Αν και επιβεβαιώθηκε το 2009, ότι θα εμφανιζόταν στην ταινία *Albert Nobbs*, τελικά αποφάσισε να μην συμμετάσχει εξαιτίας δυσκολιών στο να ακολουθήσει το πρόγραμμά της και τις υποχρεώσεις της σε άλλα πρότζεκτ. Η Μία Γουασικόβσκα την αντικατέστησε στην ταινία. Η Σάιφριντ ανέλαβε τον πρωταγωνιστικό ρόλο της Βάλερι στην ταινία *Η Κοκκινοσκουφίτσα*. Η ταινία κυκλοφόρησε στις 11 Μαρτίου 2011, λαμβάνοντας κυρίως αρνητικές κριτικές. Παρ' όλα αυτά αποτέλεσε μέτρια εισπρακτική επιτυχία, έχοντας έσοδα 90 εκατομμυρίων δολαρίων παγκοσμίως με προϋπολογισμό 42 εκατομμυρίων δολαρίων. Επίσης, ανέλαβε τον πρωταγωνιστικό ρόλο της Σύλβια Βάις στην ταινία του Άντριου Νικόλ *In Time*, η οποία κυκλοφόρησε τον Οκτώβριο του 2011. Η ταινία έλαβε μικτές κριτικές αλλά αποτέλεσε μεγάλη εισπρακτική επιτυχία, έχοντας έσοδα 172 εκατομμυρίων δολαρίων παγκοσμίως.

### Πρόσφατοι ρόλοι (2012–σήμερα)

Η Σάιφρεντ πρωταγωνίστησε στο θρίλερ *Μυστηριώδης Εξαφάνιση (Gone)*, το οποίο κυκλοφόρησε στις αρχές του 2012.

Έχει επιλεγεί για να συμμετάσχει σε τέσσερις ταινίες που θα κυκλοφορήσουν το 2012. Την κωμωδία *The Wedding*, το δράμα *The End of Love*, το ρόλο της δεκαεξάχρονης Τιτίκας (κόρη της Φαντίνας, την οποία υποδύεται η Αν Χάθαγουεϊ) στην κινηματογραφική προσαρμογή του μιούζικαλ, *Οι Άθλιοι (Les Misérables)*, καθώς και τη Λίντα Λάβλεϊς στην βιογραφία *Lovelace*, τη σκηνοθεσία της οποίας ανέλαβαν οι Ρομπ Έπσταϊν και Τζέφρεϊ Φρίντμαν.

Επίσης, έχει επιλεγεί για να συμμετάσχει στην ταινία κινουμένων σχεδίων *"Epic*", στο κωμικό δράμα "Pete and Goat" και στην ταινία *The Girl who Conned the Ivy League*. Οι τρεις ταινίες αναμένεται να κυκλοφορήσουν το 2013.

Προσωπική ζωή
-------------

Η Σάιφρεντ έχει δηλώσει ότι πάσχει από άγχος και κρίσεις πανικού.

Φιλμογραφία
-----------

Κινηματογράφος| Έτος | Τίτλος | Ρόλος | Σημειώσεις |
| --- | --- | --- | --- |
| 2004 | *Τα Κακά Κορίτσια (Mean Girls)* | Κάρεν Σμιθ | Βραβείο MTV Movie Καλύτερης Ομάδας στην Οθόνη (μοιρασμένο με τις Λίντσεϊ Λόχαν, Ρέιτσελ ΜακΆνταμς και Λέισι Τσάμπερτ) |
| 2005 | *Εννέα Ζωές (Nine Lives)* | Σαμάνθα | Βραβείο Μπρούτζινης Λεοπάρδαλης Γυναικείου ΣυνόλουΥποψηφιότητα — Βραβείο Gotham Καλύτερου Καστ |
| *American Gun* | Μάους |  |
| 2006 | *Μοιραία Απαγωγή (Alpha Dog)* | Τζούλι Μπέκλεϊ |  |
| *Gypsies, Tramps & Thieves* | Κρίσι |  |
| 2008 | *Αχτίδες Ζωής (Solstice)* | Ζόι |  |
| *Mamma Mia!* | Σόφι Σέρινταν | Υποψηφιότητα — Βραβείο MTV Movie Καλύτερης ΠρωτοεμφανιζόμενηςΥποψηφιότητα — Βραβείο People's Choice Αγαπημένου Καστ |
| *Official Selection* | Έμιλι | Ταινία μικρού μήκους |
| 2009 | *Boogie Woogie* | Πέιτζ Όπενχαϊμερ |  |
| *Το Σώμα που Σκοτώνει (Jennifer's Body)* | Ανίτα «Νίντι» Λεσνίκι | Βραβείο MTV Movie Καλύτερης Τρομαγμένης Ερμηνείας |
| *Υποψία (Chloe)* | Κλόι Σουίνι |  |
| 2010 | *Αγαπημένε μου Τζον (Dear John)* | Σαβάνα Λιν Κέρτις | Υποψηφιότητα — Βραβείο MTV Movie Καλύτερης Γυναικείας ΕρμηνείαςΥποψηφιότητα — Βραβείο Teen Choice Καλύτερης Κινηματογραφικής Ηθοποιού - ΔράμαΥποψηφιότητα — Βραβείο Teen Choice Καλύτερης Κινηματογραφικής Χημείας (μοιρασμένο με τον Τσάνινγκ Τέιτουμ) |
| *Γράμματα στην Ιουλιέτα (Letters to Juliet)* | Σόφι Χολ | Υποψηφιότητα — Βραβείο Teen Choice Καλύτερης Κινηματογραφικής Ηθοποιού - Ρομαντική Κωμωδία |
| *A Bag of Hammers* | Αμάντα |  |
| 2011 | *Η Κοκκινοσκουφίτσα (Red Riding Hood)* | Βάλερι |  |
| *In Time* | Σίλβια Γουέις |  |
| 2012 | *Μυστηριώδης Εξαφάνιση (Gone)* | Τζιλ |  |
| *The End of Love* | Ρέιτσελ |  |
| *Οι Άθλιοι (Les Misérables)* | Τιτίκα | Βραβείο National Board of Review Καλύτερου Καστ  Βραβείο Satellite Καλύτερου Καστ - Ταινία Βραβείο Washington D.C. Area Film Critics Association Καλύτερου Συνόλου  Εκκρεμεί — Βραβείο Broadcast Film Critics Association Καλύτερου Υποκριτικού Συνόλου  Εκκρεμεί — Βραβείο Σωματείου Ηθοποιών Καλύτερης Συνολικής ΕρμηνείαςΥποψηφιότητα — Βραβείο San Diego Film Critics Society Καλύτερης Ερμηνείας Συνόλου |
| 2013 | *The Big Wedding* | Μίσι Ο'Κόνορ |  |
| *Unity* | Αφηγήτρια |  |
| *Lovelace* | Λίντα Λόβλες | Μετά-παραγωγή |
| *Epic* | Μέρι Κάθριν | Φωνή |
| 2015 | Ted 2 | Σαμάνθα Λέσλι Τζάκσον |  |
| 2018 | Mamma Mia! Here we go again | Σόφι Σέρινταν |  |
| 2020 | Mank | Μάριον Ντείβις | Υποψηφιότητα — Όσκαρ Β´ Γυναικείου Ρόλου |
|

Τηλεόραση| Έτος | Τίτλος | Ρόλος | Σημειώσεις |
| --- | --- | --- | --- |
| 1999–2001 | *As the World Turns* | Λούσι Μοντγκόμερι | Σποραδικές εμφανίσεις (27 επεισόδια) |
| 2002–2003 | *All My Children* | Τζόνι Στάφορντ | Σποραδικές εμφανίσεις (3 επεισόδια) |
| 2004 | *Νόμος και Τάξη: Ειδική Ομάδα (Law & Order: Special Victims Unit)* | Τάντι ΜακΚέιν | Επεισόδιο: «Outcry» |
| 2004.1 !2004–2006 | *Veronica Mars* | Λίλι Κέιν | Σποραδικές εμφανίσεις (11 επεισόδια) |
| 2005 | *Ιατρικές Υποθέσεις (House M.D.)* | Παμ | Επεισόδιο: «Detox» |
| 2006 | *Justice* | Αν Τζούλιετ Ντιγκς | Επεισόδιο: «Pretty Woman» |
| *Wildfire* | Ρεμπέκα | Επεισόδια: «A Good Convict Is Hard to Find""Dangerous Liaisons»«Family Matters»«Nothing Takes the Past Away Like the Future»«Taking Off» |
| *CSI: Λας Βέγκας (CSI: Crime Scene Investigation)* | Λέισι Φιν | Επεισόδιο: «Rashomama» |
| 2006.1 !2006–2011 | *Big Love* | Σάρα Χένρικσον | Βασικός ρόλος (43 επεισόδια) |
| 2008 | *American Dad!* | Έιμι | Φωνή, επεισόδιο: «Escape from Pearl Bailey» |

Δισκογραφία
-----------

Δισκογραφία| Έτος | Τίτλος | Άλμπουμ |
| --- | --- | --- |
| 2008 | "Honey, Honey" | *Mamma Mia! The Movie Soundtrack* |
| "Our Last Summer" |
| "Lay All Your Love on Me" |
| "Gimme! Gimme! Gimme! (A Man After Midnight)" |
| "The Name of the Game" |
| "Slipping Through My Fingers" |
| "I Have a Dream" |
| "Thank You for the Music" |
| 2010 | "Amanda's Love Song" | *PostTheLove* |
| "Little House" | *Αγαπημένε μου Τζον (Dear John)* |
| 2011 | "L'il Red Riding Hood" | *Η Κοκκινοσκουφίτσα (Red Riding Hood)* |

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Αγγλικά) *Discogs*. 1171938. Ανακτήθηκε στις 9  Οκτωβρίου 2017.
3. ↑  *GeneaStar*. seyfrieda.
4. ↑  Ανακτήθηκε στις 4  Μαρτίου 2021.
5. ↑  (Αγγλικά) *Internet Movie Database*. tt6911608. Ανακτήθηκε στις 10  Σεπτεμβρίου 2020.
6. ↑  time.com/collection/100-most-influential-people-2022/6177793/amanda-seyfried/.
7. ↑  www.vanityfair.fr/ecrans/article/golden-globes-2023-palmares-complet.
8. 1 2 3 4 5 6  Judy Backrach. Wide Eyed Girl. Σεπτέμβριος 2009. *Allure* magazine
9. ↑  «Live with Regis and Kelly». YouTube. 14 Μαΐου 2010.
10. ↑  Longsdorf, Amy (2008-07-13). «'It's just so RIDICULOUS.' \*\* With a star turn in 'MAMMA MIA!' Allentown native AMANDA SEYFRIED has sung her way onto the HOLLYWOOD A-LIST. She talks about her exciting life». Morning Call. Αρχειοθετήθηκε από το πρωτότυπο στις 2012-07-25.. Ανακτήθηκε στις 2010-01-29.
11. ↑  «Amanda Seyfried: From Soaps To Big Screen Stardom». The Morning Call. 13 Ιουλίου 2008. Ανακτήθηκε στις 6 Ιανουαρίου 2010.
12. 1 2 3  Lina Das (2008-06-18). «'I'm just so open about things at this point in my life – and that can get you into trouble'». *Daily Mail* (UK).. Ανακτήθηκε στις 2010-01-01.
13. 1 2 3 4 5 6 7  «Amanda Seyfried Profile». *AskMen.com*. Αρχειοθετήθηκε από το πρωτότυπο στις 25 Ιανουαρίου 2010. Ανακτήθηκε στις 1 Ιανουαρίου 2010.
14. 1 2 3  «Amanda Seyfried». *IMDb.com*. Αρχειοθετήθηκε από το πρωτότυπο στις 3 Φεβρουαρίου 2010. Ανακτήθηκε στις 1 Ιανουαρίου 2010.
15. ↑  *Mean Girls* at IMDb
16. ↑  «Mean Girls (2004)». *BoxOfficeMojo.com*. Ανακτήθηκε στις 1 Ιανουαρίου 2010.
17. ↑  «Mean Girls (2004): Awards». *IMDb.com*. Ανακτήθηκε στις 1 Ιανουαρίου 2010.
18. ↑
19. ↑  Michael J. Lee (21 Ιουνίου 2005). «Amanda Seyfried on 'Nine Lives'». *Movies. RadioFree.com*. Radio Free Entertainment. Ανακτήθηκε στις 5 Φεβρουαρίου 2010.
20. ↑  «Nine Lives: Awards». *IMDb.com*. Ανακτήθηκε στις 6 Ιανουαρίου 2010.
21. ↑  Rebecca Dana (12 Μαρτίου 2006). «Raise the Red-State Lantern». *New York Observer*. Αρχειοθετήθηκε από το πρωτότυπο στις 7 Ιανουαρίου 2010. Ανακτήθηκε στις 2 Ιανουαρίου 2010.
22. ↑  Jennifer Godwin (18 Δεκεμβρίου 2009). «This Just In: Amanda Seyfried Says Bye to Big Love». *E! Online*. Αρχειοθετήθηκε από το πρωτότυπο στις 13 Ιανουαρίου 2010. Ανακτήθηκε στις 1 Ιανουαρίου 2010.
23. ↑  «Mamma Mia! (2008)». *Box Office Mojo*. Αρχειοθετήθηκε από το πρωτότυπο στις 2 Ιανουαρίου 2010. Ανακτήθηκε στις 2 Ιανουαρίου 2010.
24. ↑  «Box Office Mojo – All Time Worldwide Box Office». *Box Office Mojo*. Αρχειοθετήθηκε από το πρωτότυπο στις 2 Ιανουαρίου 2010. Ανακτήθηκε στις 2 Ιανουαρίου 2010.
25. ↑  «Mamma Mia! [Soundtrack]». Amazon.com. Ανακτήθηκε στις 2 Ιανουαρίου 2010.
26. 1 2  Borys Kit, Leslie Simmons (8 Φεβρουαρίου 2008). «Seyfried in 'Body' cast». *The Hollywood Reporter*. Αρχειοθετήθηκε από το πρωτότυπο στις 10 Ιανουαρίου 2010. Ανακτήθηκε στις 1 Ιανουαρίου 2010. CS1 maint: Unfit url (link)
27. ↑  Jennifer Kwan (2009-09-14). «Cody exorcises demons from "Jennifer's Body"». Reuters. Thomas Reuters.. Ανακτήθηκε στις 2010-01-01.
28. ↑  «Jennifer's Body». *RottenTomatoes.com*. 21 Σεπτεμβρίου 2009. Ανακτήθηκε στις 1 Ιανουαρίου 2010.
29. ↑  Boogie Woogie (2009) – IMDb
30. ↑  «81st Annual Academy Awards». *IMDb*. IMDB Inc. Ανακτήθηκε στις 1 Ιανουαρίου 2010.
31. ↑  «'Watchmen' director goes for 'Sucker Punch'». Zap2it. 4 Μαρτίου 2009. Αρχειοθετήθηκε από το πρωτότυπο στις 7 Ιουλίου 2009. Ανακτήθηκε στις 1 Ιανουαρίου 2010.
32. ↑  Nicole Sperling (23 Μαρτίου 2009). «Amanda Seyfried out of Zack Snyder's 'Sucker Punch'». *Entertainment Weekly*. Αρχειοθετήθηκε από το πρωτότυπο στις 11 Ιουλίου 2012. Ανακτήθηκε στις 1 Ιανουαρίου 2010.
33. 1 2  Schwartz, Terri (1 Ιανουαρίου 2010). «So Long 2009! Here Are The Top 10 Movies And TV Shows We're Most Looking Forward To In 2010». Viacom. Αρχειοθετήθηκε από το πρωτότυπο στις 7 Ιανουαρίου 2010. Ανακτήθηκε στις 2 Ιανουαρίου 2010.
34. 1 2  «Dear John». *IMDb*. Αρχειοθετήθηκε από το πρωτότυπο στις 3 Φεβρουαρίου 2010. Ανακτήθηκε στις 1 Ιανουαρίου 2010.
35. ↑  «Dear John — Original Motion Picture Soundtrack». *DearJohnSoundtrack.com*. Αρχειοθετήθηκε από το πρωτότυπο στις 16 Ιανουαρίου 2010. Ανακτήθηκε στις 18 Ιανουαρίου 2010.
36. ↑  Gray, Brandon (8 Φεβρουαρίου 2010). «Weekend Report: 'Dear John' Delivers, 'Avatar' Flies High Again». Box Office Mojo. Ανακτήθηκε στις 7 Ιουνίου 2010.
37. ↑  «Dear John». *Box Office Mojo*. IMDb Inc. Αρχειοθετήθηκε από το πρωτότυπο στις 14 Ιουνίου 2010. Ανακτήθηκε στις 7 Ιουνίου 2010.
38. ↑  «Chloe». *Box Office Mojo*. IMDb Inc. Αρχειοθετήθηκε από το πρωτότυπο στις 13 Ιουνίου 2010. Ανακτήθηκε στις 7 Ιουνίου 2010.
39. 1 2  Sharon Swart (2009-10-08). «Sony seduced by 'Chloe'». *Variety*.. Ανακτήθηκε στις 2010-01-01.
40. ↑  Pevere, Geoff (2010-12-07). «The Digital Revolution: Part 1». *The Star* (Toronto). .
41. ↑
42. ↑  «Amanda Seyfried Named Showest Breakthrough Female Star of The Year» (PDF). Αρχειοθετήθηκε από το πρωτότυπο (PDF) στις 16 Ιουλίου 2011. Ανακτήθηκε στις 17 Απριλίου 2011.
43. ↑  «MTV Movie Awards 2010: Winners». Film-book.com. 6 Ιουνίου 2010. Ανακτήθηκε στις 28 Ιουλίου 2010.
44. ↑  «MTV Movie Awards 2010: Nominations». Film-book.com. 13 Μαΐου 2010. Ανακτήθηκε στις 28 Ιουλίου 2010.
45. ↑  Lauren-Leigh Frum, Dorothy Pomerantz and Lacey Rose (2010-06-22). «In Pictures: 17 Stars To Watch — Amanda Seyfried». *Forbes*. Αρχειοθετήθηκε από το πρωτότυπο στις 2010-07-02.. Ανακτήθηκε στις 2010-07-28.
46. ↑  «The Stars To Watch». *Forbes*. 2010-06-22. Αρχειοθετήθηκε από το πρωτότυπο στις 2010-07-23.. Ανακτήθηκε στις 2010-07-28.
47. ↑  Teen Choice Awards 2010
48. 1 2  Dave McNary (2009-01-28). «Amanda Seyfried cast as Wilde lead». *Variety*.. Ανακτήθηκε στις 2010-01-02.
49. ↑  Varety (29 Ιανουαρίου 2009). «Seyfried Is A Woman Of No Importance». *Empire*. Ανακτήθηκε στις 2 Ιανουαρίου 2010.
50. ↑  «Beresford on "Peace, Love and Misunderstanding," and the Seyfried "A Woman of No Importance" – Frankly My Dear – Orlando Sentinel». Blogs.orlandosentinel.com. Αρχειοθετήθηκε από το πρωτότυπο στις 8 Σεπτεμβρίου 2010. Ανακτήθηκε στις 17 Απριλίου 2011.
51. ↑  «Mia Wasikowska Replacing Amanda Seyfried In Albert Nobbs, More Details». Bleedingcool.com. 14 Νοεμβρίου 2010. Αρχειοθετήθηκε από το πρωτότυπο στις 17 Ιουνίου 2019. Ανακτήθηκε στις 17 Απριλίου 2011.
52. 1 2  «'Les Misérables' has an amazing cast, says Eddie Redmayne – video». Digital Spy. Αρχειοθετήθηκε από το πρωτότυπο στις 24 Οκτωβρίου 2015. Ανακτήθηκε στις 26 Ιουνίου 2012.
53. 1 2  «MIZ FILM: It's official! Aaron Tveit is confirmed to join the cast». Lesmis.com. 18 Ιανουαρίου 2012. Αρχειοθετήθηκε από το πρωτότυπο στις 21 Ιανουαρίου 2012. Ανακτήθηκε στις 16 Αυγούστου 2012.
54. ↑  «Taylor Swift, Amanda Seyfried get 'Les Misérables' gigs over Lea Michele». Zap2It. Αρχειοθετήθηκε από το πρωτότυπο στις 5 Αυγούστου 2012. Ανακτήθηκε στις 26 Ιουνίου 2012.
55. ↑  «Demi Moore and Adam Brody bone up for porn star biopic 'Lovelace' starring Amanda Seyfried». *HitFix*. 2 Ιανουαρίου 2011. Ανακτήθηκε στις 9 Ιανουαρίου 2012.
56. ↑  Spencer, Amy (2010-03-01). «Amanda Seyfried: The Most Down-To-Earth Member of the Glam New Guard». *glamour.com*.. Ανακτήθηκε στις 2011-02-23.
57. ↑  Kaufman, Amy (2010-05-15). «Amanda Seyfried in full bloom». *Los Angeles Times*.. Ανακτήθηκε στις 2011-02-23.
58. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 120199428
* **Europeana**: agent/base/151330
* LCCN: no2005006919
* ISNI: 0000 0001 1780 7079
* GND: 142534749
* SUDOC: 147310938
* BNF: cb161986327 (data)
* BIBSYS: 8078287
* MusicBrainz: e6d9bb27-4c85-4eb4-93f7-a56d52ca956c
* NKC: xx0090250
* BNE: XX4929894
* CiNii: DA19695156

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Amanda Seyfried  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |